Four Saints in Three Acts
Four Saints in Three Acts ('Quattuor sancti in tribus actibus') est opera a Vergilio Thomson, compositore Americano, libello Geretrudis Stein annis 1927 et 1928 constituto. Res, suum titulum festive contradicens, circa viginti sanctos in saltem quattuor actibus comprehendit. Opera forma, argumento, vestimentis, scaenae apparatu, et distributione partium fuit mirum spectaculum scaenicum. Omnes cantores fuerunt Afroamericani, Eva Jessye, directore chorali Afriamericana duce. Thomson rem proposuit, libellusque inter opera collecta Steiniana legi potest. Opera duos sanctos saeculi sexti decimi vehementius dicit: Ignatium de Loyola, olim militem, et Teresiam Abulensem, monacham mysticam. Implicat praeterea eorum comites, genuinos et fictos, inter quos Saint Plan ('Sanctus Propositum'), Saint Settlement ('Sanctus Pactum'), Saint Plot ('Sanctus Argumentum'), et Saint Chavez. Thomson partes Sanctae Teresiae dividit inter duas cantrices, Sanctam Teresiam Primam et Sanctam Teresiam Alteram, et arbitores sollemnes (Compère et Commère, ad verbum 'sponsores loco infantis') addidit ut directiones scaenicas Steinianas canerent.